
okrenut novim mladim snaga, ovaj je Punktugledao 

lice dana nakon mnogo kraće stanke od očekivane 
i donio mnogo novoga zanimljivog sadržaja. | ovaj put 
sadržava pregled događaja na Sveučilištu, prati aktu- 
alnosti i donosi razgovore sa studentima. 
Bek broju nastavlja se rubrika ,Duplerica sa 

studentima Sveučilišta“. Pritom i u (s malo nade) 
idućim brojevima tu će se nalaziti fotografije i kratki 
intervjui s brucošima pojedinih odjela o njihovim do- 
jimovima i razlozima upisivanja svojeg smjera i ovoga 
Sveučilišta. U ovom broju tako možete na središnjim 
i daljnjim stranicama pronači fotografije i razgovor sa 
šest studenata i studentica s prve godine smjera Nau- 
tika s Pomorskog odjela. 

ova je godina (akademska i kalendarska) pred 

dubrovačke studente postavila nove izazove i 
prilike. Troje je studenata s Odjela za računarstvo 
pokrenulo svoju vlastitu IT tvrtku, a dio studenata sa 
Odjela za restauraciju sudjelovao je u kategorizaciji 
oštećenoga riječkoga groblja Kozale. Također, studen- 
ti komunikologije sudjelovali su i na devetom ,Hear 
me-u“ - seminaru studentskih radija u regiji održanom 
U Ljubljani. 

ategoriju stranih studenata koji privremeno studira- 
K. na Sveučilištu u Dubrovniku u ovome broju pop- 
unjava Luka Guštin. Student Ekonomskog fakulteta 
u Ljubljani, ovu akademsku godinu provodi na 
dubrovačkom Odjelu ekonomije, na Lapadskoj obali 
7. U obrnutoj je situaciji bila Ines Zokić, ona je svoju 
stručnu praksu smjera Ekonomija provela u sjedištu 
Europe — u Bruxellesu. 
Pe stranice prema kraju broja donose 

različite zanimljivosti iz bližega i daljeg svijeta. U 
pripremama za skoro Svjetsko nogometno prvenstvo 
možete pročitati kratku povijest huliganizma i nadati se 
da ovaj mundijal ipak neće biti popraćen time. Rubrika 
»Putopis“ donosi dojmove s uistinu unikatne destinaci- 
je - ukrajinskoga Černobila, punog tajni i jedinstvenih 
otkrića. Na kraju dolazi i kritička usporedba literarne 
i filmske uspješnice Igre gladi s današnjim svijetom i 
politikom, koja je ponekad mnogo točnija i bliža nego 
što bismo željeli. 


Uredništvo 

SVEUČILIŠTE U DUBROVNIKU 
h 4 Emi gr w ji 
Još jedna uspješna godin 


večane promo- 

cije prvostupni- 

ka i magistara 
svake godine privlače 
posebnu pozornost na 
brojnim sveučilištima 
patako ina Sveučilištu 
u Dubrovniku. To je 
poseban trenutak za 
svakog studenta u ko- 
jem se naziru plodovi 
mukotrpnog rada, 
učenja i vremena koje 
je svaki od njih uložio 
na putu do svjedodžbe 
i diplome. Tako je Sve- 
učilište u Dubrovniku 
i ove godine imalo 
čast promovirati 210 
prvostupnika i 90 



















magistara struke. Pro- 
mocije su se održale u 
Kampusu Sveučilišta 
7. studenoga 2013. 
za prvostupnike i 8. 
studenoga za ma- 
gistre svih šest 
sveučilišnih odjela, a 
pritom su dodijeljene 
i diplome cum laude 
najuspješnijim — stu- 
dentima. Najviše di- 
ploma cum laude 
dobili su prvostupnici 

preddiplomskog  stru- 
čnog studija Sestrin- 
stvo, čak četvero njih. 
Odjel za ekonomiju 
i poslovnu ekonom- 
iju može se podičiti 
najvećim brojem  pr- 
vostupnika — s njih 59 
uz 44 magistra struke, 
a slijede ga Pomorski 
odjel s 50 prvostupni- 
ka, Odjel za stručne 
studije (Sestrinstvo) s 
39 prvostupnika Odjel 
za komunikologiju s 12 
magistara struke. Ove 
ohrabrujuće brojke po- 
kazuju da Sveučilište 
s ovako _ mladim i 
uspješnim studentima 
očekuje doista svijetla 
budućnost i još pregršt 
uspješnih godina. 


Leona Rašica 








STUDENTSKI STANDARD U DUBROVNIKU 


Jedna menza, niti 





ubrovačkim se studen- 
[Jim nova —akadem- 

ska godina zasigurno 
činila gotovo identična kao i 
prethodna. Dakako, malo su 
stariji, manje-više su napredo- 
vali u izobrazbi, no, početak 
je studenoga 2013. naznačio 
jednu izmjenu u studentskoj 
svakodnevici, pa je tako riječ 
gotovo ispred ,identična aka- 
demska godina“ jako dobila 
na težini, a jedina studentska 
menza ,Bokar“ izgubila je 
dobro znanu ,butigu“ koja je 
mnogim studentima nudila 
mogućnost da, ako ne žele 
jesti u menzi, neke prehram- 
bene proizvode nose doma. 


Na upit: ,Zašto je naizgled 
*odjednom' došlo do te prom- 
jene i kakav je princip djelovan- 
ja jedine studentske menze od 
1. studenog?“ odgovorio je 
ravnatelj Studentskog centra u 
Dubrovniku Marko Potrebica. 
Naime, menza u Dubrovniku 
je do 1. studenoga bila jedina 
menza u Hrvatskoj u kojoj se 
studenti nisu morali koristiti 
studenskom iskaznicom, nego 
je sve funkcioniralo uz pomoć 
bonova. Ove je godine Minis- 
tarstvo znanosti, obrazovanja 
i športa konačno odlučilo da 
se i u dubrovačkoj menzi od 1. 
listopada kreće u uporabu stu- 
dentskih iskaznica. Studentski 
centar u Dubrovniku taj je rok 
uspio produžiti do 1. studeno- 
ga zbog jednog praktičnog 


8 


razloga — da studenti koji su 
već kupili bonove za prehranu 
te iste bonove mogu potrošiti. 
Početkom jedanaestog mjese- 
ca zaživio je novi način rada u 
menzi, čime je nestao dodatni 
asortiman koji je studentima 
u Dubrovniku prilično koris- 
tio. Dodatan ,vjetar u leđa“ 
dubrovačkim studentima jest 
i smanjenje radnog vremena 
menze i njen skorašnji pres- 
tanka rada.. 


Nadomak svake nepopularne 
provedbe stoji uvijek i jedna 
pozitivna koja obećava. U 
ovom primjeru to je najava 
da dodatni asortiman ipak 
neće biti potpuno ukinut, 
nego se studentima ostav- 
lja mogućnost izbora između 
35 - 40 artikala koji isključuju 
gazirane sokove ili slastice. 
Za takvu opciju Ministarstvo 
još nije dalo svoj konačan od- 
govor. Taj je dodatni asortiman 
opstao zahvaljujući nezahval- 
noj i nezavidnoj situaciji u ko- 
joj Dubrovnik ima samo jednu 
menzu i nijedan studentski 
dom pa bi studentima trebalo 
omogućiti da neke namirnice 
mogu ponijeti kako bi imali 
nešto za vlastitu pripremu. 


Kad je već riječ o menzi u 
Dubrovniku, nekako se mis- 
li ne uspijevaju otrgnuti od 
pitanja: ,Zašto se govori o 
dubrovačkoj studentskoj men- 
zi, a ne o dubrovačkim stu- 


Po 


dom i realizaci 


dentskim menzama?“ 
Potrebica je na to odgovorio 
da se ugostiteljima u Dubrovni- 
ku ne isplati raditi na projektu 
menze jer je dosta neprofitan 
zbog toga što su njihove pri- 
marne ciljane skupine stranci, 
a kada dođe sezona, studenti 
bi pali u drugi plan. Dodao je 
još da i broj studenata u Du- 
brovniku nije velik pa je za to 
dovoljna jedna menza, a još 
jedna menza bi ugrozila djelat- 
nost sadašnje. Ravnatelj Stu- 
dentskog centra nije izuzeo 
ni činjenicu da je u jednome 
određenom vremenskom peri- 
odu došlo do pada kvalitete 
studentske prehrane, a razlog 
tome je to što je dio osoblja iz 
restorana ,Bokar“ premješten 
u novootvoreni ugostiteljski 
objekt u Dubrovniku koji pripa- 
da vlasniku Hotela Ivka, u ko- 
jem je smještena studentska 
menza. Potrebica je rekao da 
je menza u Dubrovniku jedna 
od boljih u Hrvatskoj, ali da se 
uvijek može i bolje. 


Hoće li se taj prostor za to 
nikad dočekano ,bolje“ ika- 
da iskoristiti, pokazat će se 
u budućnosti, a ovisit će od 
pasivnosti ili aktivnosti stude- 
nata i njihovih predstavnika 
te Lokalnog povjerenstva za 
Kontrolu — studentske — preh- 
rane, osnovanoga u rujnu 
2013. Povjerenstvo se sastoji 
od predsjednika Studentskog 
zbora Sveučilišta u Dubrovniku 





Po 


| jedan studeniski 


je na pola puta 


Dinka Franotovića, koji mu je 
ujedno i predsjednik, njego- 
voga zamjenika u studentskom 
zboru Matea Konsua i Jadran- 
ke Pantović, referentice za stu- 
dentski standard Studentskog 
centra u Dubrovniku. 


Taj bi se odgovor mogao i pri- 
hvatiti ako bi se zanemarila 
prošlost, u kojoj je uz sadašnju 
studentsku menzu postojalo 
još nekoliko njih, što potvrđuje 
Činjenicu da je koegzistencija 
nekoliko menza u isto vrijeme 
itekako moguća. Budućnost 
će iznijeti na vidjelo hoće li taj 
scenarij iz prošlosti ponovno 
zaživjeti ili će među studen- 
tima i dalje živjeti neostvarena 
želja i za ,drugom opcijom“. 


Još jedno goruće pitanje kada 
se spomene riječ ,Dubrovnik“ i 
riječ ,studenti“ u istoj rečenici - 
jest pitanje studentskog doma. 
A taj ,olimpijski plamen“ već 
jako dugo gori i uredno ,,nagri- 
za“ novčanik studentima koji 
dolaze studirati u Dubrovnik, a 
nisu iz Dubrovnika. 


Prvi studenti u zasad ,imaginar- 
ni“ studentski dom trebali bi se 
uselitiu akademskoj 2017./2018. 
Indikativni je zahtjev od vlastitih 
sredstava financirao i Minista- 
rstvu znanosti, obrazovanja i 
športa poslao Studentski cen- 
tar u Dubrovniku. Projektna 
dokumentacija je izrađena i za 
nju je Dubrovačko-neretvanska 


županija izdvojila 1,5 milijuna 
kuna, a Grad Dubrovnik ovaj je 
projekt oslobodio svih komu- 
nalnih doprinosa, a sam dom bi 
trebao biti smješten u predjelu 
Cokolina, na području sadašnje 
Stanice za južne kulture. Izgrad- 
nja, bi trebala trajati dvije go- 
dine, a za nju bi trebalo povući 
europska sredstva, izjavio je 
Marko Potrebica. 


Valjda će do kraja ovog de- 
setljeća Dubrovnik dobiti svoj 
studentski dom, a floskula ,,St- 
udentski grad Dubrovnik“ do- 
biti na težini, a ne samo još 
jedno mjesto medu drugim 








floskulama zasađenima u vrtu 
obećanja koje hrvatski političari 
tako zdušno njeguju. 


U Vrtu ovih još neostvarenih i 
nekih neodgovorenih pitanja 
treba istaknuti da je Studentski 
centar u Dubrovniku prošle go- 
dine obilježio i 50 godina post- 
ojanja, no njegov je ravnatelj 
na kraju dodao da će se, zbog 
svih ovih promjena i procesa, 
proslava 50. godišnjice posto- 
janja Studentskog centra u Du- 
brovniku najvjerojatnije odgo- 
diti za kasnije proljeće 2014.“ 
Bruno Lucić/ 
Dorian Kraševec Miljas 

DEVETI DUBROVAČKI MEDIJSKI DANI 


»Medij 


ubrovački medijski dani, znanstvena 
[) konferencija posvećena gorućim pitanji- 

ma s područja medija i odnosa s javnos- 
tima, održana je 11. listopada 2013. u Kampusu 
Sveučilišta u Dubrovniku. Tema je ovogodišnjih 
Dubrovačkih medijskih dana bila ,Mediji i eko- 
nomska kriza“. Cilj je konfereciji bio, kako je 
istaknuo predsjednik Organizacijskog odbora 
doc. dr. sc. Mato Brautović, koji je konferenciju 
otvorio, ,razumjeti doseg odgovornosti medija 
i odnosa s javnostima za ekonomsku krizu, te 
koje su uloge medija, novinarstva i odnosa s 
javnostima u globalnoj ekonomiji.“ 
Na konferenciji su izlagali brojni znanstvenici 
i stručnjaci s ovog područja, kako iz Hrvatske, 
tako i iz drugih zemalja. 
Konferencija se sastojala od četiri panela. U 
prvome o vjerodostojnosti medija i o utjecaju 
ekonomije i specifičnostima regije izlagali su 
dr. sc. Dejan Donev, dr. sc. Viktorija Car, dr. sc. 
Boris Beck, dr. sc. Božo Skoko i dr. sc. Igor 
Kanižaj sa Sveučilišta u Zagrebu te prof. Rade 
Veljanovski sa Sveučilišta u Beogradu. 
Drugi je panel bio posvećen vladi, korporaci- 
jama i njihovim odnosima s javnostima u eko- 
nomskoj krizi. Najveću je pozornost, kao glavna 
izlagačica drugog panela, privukla prof. dr. sc. 
Anne Gregory s Leeds Metropolitan Sveučilišta 
u Velikoj Britaniji, jedna od najpoznatijih i na- 
jpriznatijih teoretičarka odnosa s javnostima u 
Europi, po čijim brojnim knjigama iz područja 
odnosa s javnostima uče studenti diljem svijeta. 





Pink 





gl 


“sw Nim e 


rna je komunikacija srce svake organizacije.“ U 
svojem je izlaganju istaknula kako su , pohlepa 
i nemar prema javnosti te nedostatak integriteta 
u organizacijama uvelike doprinijeli ekonoms- 
koj krizi što je nadalje rezultiralo nepovjerenjem 
javnosti prema samim organizacijama.“ 

Uz Anne Gregory u drugom su panelu izlagali 
i prof. dr. hab. Ryszard Lawniczak sa Vojno - 
tehnološkog sveučilišta iz Varšave, zatim Yian- 
nis Mylonas sa Sveučilišta Lund u Svedskoj, 
koji se kritički osvrnuo na aspekte medi- 


jske krize u Grčkoj, i dr. sc. Davor Ljubimir sa 
Sveučilišta u Dubrovniku, koji je govorio o od- 
govornosti novinara. O utjecaju komunikacije 
s gostima na uspjeh hotelskog poslovanja u 











omska 





drugom su panelu izlagali Josip Mikulić, San- 
dra Buratović i Francesca Vlašić s doktorskog 
studija Komunikologije Sveučilišta Josipa Jurja 
Strossmayera u Osijeku. 

Treći je panel obilježio dr. sc. Marko Milosa- 
vljević sa Sveučilišta u Ljubljani, jedan od 
vodećih stručnjaka u području medija u Europi 
s posebnim osvrtom na medije i ekonomsku 
krizu. U svojem izlaganju razradio je neko- 
liko ključnih čimbenika koji utječu na medije 
u doba ekonomske krize. Ističe da je problem 
u sljedećem: ,Broj novinara se neprestano 
povećava dok uvjeti rada postaju sve teži. Pos- 
ao novinara danas podrazumijeva nepovoljne 
uvjete kao što su neutvrđeno radno vrijeme i 
neprestano praćenje zbivanja na lokalnoj i sv- 
jetskoj razini. Slobodno vrijeme ne postoji za 
uspješnog novinara, javnost ne može čekati. 
Ubrzan tempo zbivanja ne ostavlja novinarima 
vrijeme za analiziranje činjenica. Istraživačko 
je novinarstvo djelatnost koja izumire.“ 

U četvrtom su panelu studenti izlagali o novim 
medijima i društvenim mrežama pa su istaknuli 
kako je internet esencijalan moderni alat u 
procesu komunikacije. Studentski su panel 
moderirali mr. sc. Andrea Bender, iz Hrvatske 
udruge za odnose s javnostima i mr. sc. Ro- 
mana John. 


Puki 


kriza“ 

Deveti Dubrovački medijski dani završili su 12. 
listopada okruglim stolom s temom “Odnosi s 
javnostima u Vladi — manipulacija ili potreba“. 
Na okruglom su stolu sudjelovali prof. Anne 
Gregory, mr. sc. Aleksandra Kolarić iz Hrvatske 
udruge za odnose s javnostima ( HUOJ) i prof.. 
Marko Milosavljević, a raspravljalo se o potrebi 
službe za odnose s javnostima u uredima Vlade. 
Moderatori okruglog stola bili su studenti Ivica 
Ljubas s Odjela za komunikologiju Sveučilišta u 
Dubrovniku i Gloria Mage s Fakulteta političkih 
znanosti Sveučilišta u Zagrebu. 

Oko Dubrovačkih medijskih dana uvelike su se 
angažirali i studenti Odjela za komunikologiju, 
koji su konferenciju snimali i fotografirali pa 
se tako mogla pratiti preko live streama i na 
različitim društvenim mrežama. 


Leona Rašica i Deša Glanz 
11 


ih 
U 
x 
t 
1 


KOZALA 2013. 


Po 


Studenti Restauracije u akciji 


dokumentacije oštećenja 








godine studija Restauracije i konzervacije 
Sveučilišta u Dubrovniku i pokretači akcije 
dokumentacije oštećenja ,Kozala 2013.", koja se 
provela na riječkom groblju Kozala nedugo nakon 
što je orkanska bura nanijela veliku štetu. 


IK scan Lečić i Neven Peko studenti su pete 


Kako ste došli na ideju pomoći? 


Karmen: ,Nedavno smo bili na Konferenciji o zaštiti 
kulturne baštine u kriznim situacijama, koju je or- 
ganiziralo Društvo za zaštitu i razvoj baštine iz Za- 
greba, gdje je bilo dosta govora upravo o načinima 
na koje interventne službe, ali i konzervatori i res- 
tauratori trebaju reagirati u situacijama opasnima 
za baštinu. Već smo tada počeli razmišljati o tome 
kako bi se u takve akcije mogli uključivati i studenti 
konzervacije — restauracije, a kada smo vidjeli vijesti 
i fotografije s Groblja Kozale, odlučili smo pokušati 
organizirati ,generalnu probu“ sa kolegama iz Spli- 
ta i Zagreba.“ 


Je li bilo teško realizirati plan? 


Neven: ,,Bilo je dosta intenzivno jer se cijela orga- 
nizacija odvijala u samo dva tjedna. Odmah smo 
kontaktirali Sagitu Mirjam Sunaru, docenticu na 
splitskom studiju konzervacije i restauracije, i Sašu 
Tkaleca, predsjednika Društva za zaštitu i razvoj 
baštine. Oni su nam puno pomogli svojim savjeti- 
ma, a gospodin Tkalec je bio jako zainteresiran za 
projekt i voljan pomoći u njegovoj organizaciji (na 
kraju je Društvo i pravno pokrilo cijeli projekt). Nije 
sve išlo glatko. Trebalo nam je neko vrijeme da 
dobijemo odgovore od pročelnika svih triju studija 
a potom i da uspostavimo vezu s Ministarstvom 
kulture, Konzervatorskim odjelom u Rijeci, Gra- 
IŽ 





dom Rijekom, Županijom Primorsko-goranskom... 
Nažalost, Grad i Zupanija nam zbog proračunskih 
obveza nisu mogli financijski pomoći u realizaciji 
projekta, pa se pojavio problem sa smještajem koji 
je morao biti osiguran za sve sudionike. Uspjeli smo 
to riješiti uz sponzorstvo hostela Dharma (hvala 
im!) i donacije nekoliko riječkih tvrtka.“ 


Tko je sve sudjelovao u realizaciji ideje? 


Karmen: ,U projektu su sudjelovali studenti svih 
triju hrvatskih studija konzervacije i restauracije - 
dubrovačkoga, splitskoga i zagrebačkog. Sa svak- 
og odjela/odsjeka priključilo se 4 do 5 studenata. 
Projekt su kao pokrovitelji podržali Ministarstvo 
kulture i udruga ASCE (The Association of Signifi- 
cant Cemeteries in Europe). Ususret nam je izašao 
i Konzervatorski odjel u Rijeci pomogavši nam svo- 
jom dokumentacijom o Groblju i stručnim nadzo- 
rom. Također, Grad Rijeka nam je preko svoga KD 
Autotroleja omogućio besplatan javni gradski pri- 
jevoz.“ 


Kakvi su rezultati? 


Neven: ,Tijekom pet dana studenti su na temelju 
elaborata koji je ostvario Konzervatorski odjel u Ri- 
jeci izradili dokumentaciju koja uključuje opis stanja 
konzervacije i fotografije gotovo 3 000 grobnica, 
mauzoleja i kapela. Budući da je dokumentacija 
na terenu pisana rukom, još je moramo digitalizi- 
rati i povezati s odgovarajućim fotografijama, nakon 
čega ćemo je predati Konzervatorskom odjelu u Ri- 
jeci. Dokumentacija će poslužiti za određivanje pri- 
oriteta u restauraciji grobnica. 


Jeste li zadovoljni postignutim? 


Karmen: ,Naravno, neke su se stvari mogle odraditi 
puno bolje i učinkovitije, ali, uzimajući u obzir kratko 
vrijeme u kojem smo organizirali projekt, mislimo da 
smo napravili prilično dobar posao.“ 


Kakvi su vam planovi za budućnost, imate li nove 
akcije u planu? 


Neven: ,Zasada nemamo planova za nove akcije, ali 
mislimo da bi se svakako moralo poraditi na tome 
da se ustali i regulira sustav reagiranja na krizne 
situacije u spašavanju kulturne baštine.“ 


Ivana Smilović 


s 

STUDENTI OTVORILI SVOJU TVRTKU 

Za sada osvajamo Dubrovnik, a 


u buducnosti napadamo svijet 





T studenata s Odjela za elektrotehniku i 
računarstvo Sveučilišta u Dubrovniku: Jo- 
sipa Nikolić, Iva Pavić i Toni Sekulo odlučilo je 
otvoriti svoju tvrtku. | u tome su uspjeli. 

Danas se mogu pohvaliti DulT-om, tvrtkom za 
informatičke usluge a put do toga nije bio lag- 
an. 


Kako ste došli na ideju? 

Toni: , Otvorenje tvrtke kao ideja pojavilo se još 
odavno, ali je bilo potrebno vrijeme za realizac- 
iju. Bila je to želja za iskorištenjem stečenog 
znanja na Sveučilištu u Dubrovniku. Dodatno 
nas je potaknula Dubrovačka razvojna agen- 
cija olakšavši nam ulazak u poduzetnički svijet 
i omogućivši prostor i oslobodivši nas dijela 
troškova u prve dvije godine.“ 


Kako je tekao proces otvaranja? 

Iva: ,Sam je proces išao jako brzo s obzi- 
rom na to da smo otvorili j.d.o.o. (jednostav- 
ni d.o.o.) koji je jako pristupačan s obzirom 
na troškove i brzinu samog otvorenja. Javni 
bilježnik i trgovački sud svoj su dio posla obavili 
iznenađujuće brzo tako da je sve bilo gotovo za 
nekoliko dana.“ 


Je li vam Sveučilište pomoglo? 

Josipa: ,Sveučilište nam je dosta pomoglo; 
kao prvo, u obliku stjecanja znanja, a zatim i 
savjetima o poduzetničkom svijetu, koji su nam 
jako dobro došli jer smo novi u tome. Moramo 
istaknuti i Službu marketinga na Sveučilištu, 
koja nam uvelike pomaže svojim savjetima i 
promoviranjem.“ 


Što očekujete od budućnosti? 

Iva: ,Za sada osvajamo Dubrovnik, a u budućnosti 
napadamo svijet! Salu na stranu, plan nam je kre- 
nuti s manjim projektima dok se ne uhodamo u 
taj svijet i s vremenom se razvijati.“ 


Planirate li uključiti i druge studente? 
Josipa: ,To nam je svakako u planu. Na našem 





“<< 


smjeru studenti i nemaju praksu pa redovito 
ne vide kako u stvarnosti sve to funkcionira, a 
praksa je jako bitan segment u cjelokupnom 
procesu obrazovanja. Zelja nam je omogućiti 
im obavljanje prakse kako bi stekli potrebno 
iskustvo.“ 


Za kraj poručuju studentima da budu ustrajni u 
svojim planovima jer uz dostatan trud dolaze i 
rezultati. 


Tea Stjepović 

NASTAVAK SURADNJE STUDENTSKIH RADIJA 

Održan deveti 









devetog seminara studentskih radija 
,»rlear me“, koji se održao od 9. do 11. 
siječnja 2014. Na seminaru je sudjelovalo 12 
radijskih postaja i programa iz Hrvatske, Srbi- 
je, Slovenije i Makedonije. Predstavnici radija 
imali su priliku razmijeniti iskustva i poslušati 
predavanja slovenskih profesora o stanju no- 
vinarstva u balkanskim i drugim regijama, o 
prednostima i nedostacima različitih novinar- 
skih organizacijskih formacija te o konvergen- 
ciji radija, televizije i Interneta njihovom inte- 
gracijom u medijsku proizvodnju. 

Najvažnija odluka održanog seminara je os- 
nivanje mreže studentskih radija iz regije pod 
naslovom Student word (SWORD). Dogovo- 
reno je i kreiranje zajedničke emisije nazvane 
Kovačnica, koja će se jednom tjedno emitirati na 
svim radijima. Emisija će trajati 30 minuta a sva- 
ka će radijska postaja sastavljati svoju inačicu 


Hear.merseminar 


koristeći se prilozima 
kolega studenata 
s drugih radija koji 
sudjeluju u mreži. 

Uz službeni — dio 
seminara sudionici 
su imali priliku pos- 
jetiti Kulturni centar 
Europske svemirske 
tehnologije u ma- 
lome — slovenskom 
gradu Vitanje. 

,»rlear me“ seminari 
održavaju se dva puta godišnje, svaki put u 
drugome gradu. Glavni su ciljevi uspostavljan- 
je što bolje suradnje među studentskim radi- 
jima. Sljedeći ,Hear me“ bit će u svibnju u or- 
ganizaciji Radio Studenta iz Zagreba. 


Marijana Matulović 





Bitna je prava kombinacija. 

Trainee International (m/Z) 
Prodaja, Računovodstvo, Logistika, Nekretnine 


Upoznajte dinamičan svijet trgovine kod jednog od _— \/aš Profil 
vodećih diskontnih lanaca Europe — Lidl. Pružamo Vam 
mogućnost školovanja kroz sljedeća područja tvrtke: 
Prodaja, Računovodstvo, Logistika ili Nekretnine. 
Cjelokupni program školovanja trajat će 24 mjeseca. 
Pri tome ćete biti pripravnik tvrtke LIDL Hrvatska d.o.o. siguran nastup i izražene komunikacijske i 

k.d. i primat ćete stimulativnu plaću. Iz svakog područja analitičke sposobnosti 

dobit ćete menadžera kao mentora koji će Vas voditi kroz < odlično znanje njemačkog (C1 razina) i engleskog 
školovanje i upućivati Vas u interne radne procese tvrtke. (B2 razina) jezika 

Stjecati ćete važne kontakte, sudjelovati na raznim treninzima» dobro znanje MS Office paketa 

za vlastiti razvoj te sakupiti zanimljivo iskustvo u inozemstvu. * fleksibilnost i spremnost na učestala putovanja 
Konačni je cilj pružiti Vam specifična potrebna znanja 
kako bi mogli nakon školovanja preuzeti svu odgovornost 
pozicije u menadžmentu u bilo kojem području tvrtke. 


* VSS ekonomskog ili društvenog smjera 

* iznadprosječne ocjene 

* izrazita želja za stjecanjem općeg i specifičnog 
znanja iz poslovanja internacionalne tvrke, 


Zainteresirani? 


U tri koraka do cilja: Prijavite se online putem linka za prijavu ili nam pošaljite 
Vašu pismenu prijavu na hrvatskom i njemačkom jeziku s 


* 9 mjeseci osnovno školovanje u prodaji: upoznat ' ' ž 
naznakom ,Trainee International (m/2)“ na adresu: 


ćete operativno poslovanje naše tvrtke i bit ćete 
izučeni za poziciju Regionalnog voditelja prodaje 


* 8 mjeseci orijentacijsko školovanje: u Lid! Hrvatska Sektor ljudskih resursa 


d.0.0.k.d. intenzivno ćete se upoznati s radom u Vašem Lidl Hrvatska d.0.0. K.d. 
glavnom području te u dva dodatna stručna područja UI. kneza Ljudevita Posavskog 53 
(Prodaja, Računovodstvo, Logistika ili Nekretnine). 10410 Velika Gorica 

Pri tome ćete samostalno preuzimati dijelove prvih 

projekata te podržavati naše internacionalno dnevno 

poslovanje 


* / mjeseci usmjereno školovanje: proširit ćete Vaše 
znanje u Vašem glavnom području — između ostalog POSLODAVAC PARTNER 


tijekom 3 - 6 mjesečnog boravka u inozemstvu. U 
Vaše zadatke spada provedba kompleksnih projekata 





LIDL Hrvatska| Trainee International 


MANNA VVAITe Bi sT4 

BRUCOŠI POMORSKOG ODJELA, STUDIJ NAUTIKA 





Studiramo i 
zanima, sto v 


va momka iz Dubrovni- 
[)<+ dva iz Splita, i dvije 

djevojke ugostila je du- 
plerica ovog broja Punkta. Na- 
kon završenoga prvog semes- 
tra svojeg studija Nautika na 
Pomorskom odjelu Sveučilišta 
u Dubrovniku, odlučili su se 
okupiti, fotografirati i odgovo- 
riti na nekoliko pitanja. Zašto 
su odabrali upravo ovo zani- 
manje i upisali ga upravo na 
ovom sveučilištu, te kakvi su 
im dojmovi nakon prvog se- 
mestra, može se otkriti u don- 
jim redcima. 





Zašto ste odabrali upravo ovaj 
smjer i zanimanje? 

Andrej: Zato što ne vidim po- 
slovnu budućnost u ovoj državi. 
Htio bih zaraditi dostatno novca 
za pristojan životi usput uživati, a 
to za sada vidim jedino na nekoj 
stranoj kompaniji. Također, jako 
mi se sviđa struka, kojom sam 
se i prije djelomično bavio. Na 
ovaj način želim spojiti ugodno 
s korisnim. 

Roko: Oduvijek mi je ovaj pos- 
ao bio zanimljiv i privlačan. Je- 
dan moj stariji rođak upisao je 
srednju pomorsku školu dok 
sam ja još bio u osnovnoj, pa 
sam, zahvaljujući njegovim is- 
kustvima, vidio o čemu je riječ 
i Zaniteresirao se. Tako sam i 

ja završio srednju pomorsku 
školu u Splitu i sada nastavl- 
jam ovdje u Dubrovniku. Sma- 
tram da u ovoj branši imam 
mnogo više mogućnosti nego 
u nekoj drugoj. 
Dario: Odlučio sam se za ovaj 
smjer prvenstveno da si osigu- 
ram valjanu budućnost, kakvu 
ovaj posao omogućuje. | prije 
srednje škole me je privukla 
ova struka, te sam se zato upis- 
ao u srednju pomorsku školu. 
Nikola: S pomorstvom i takvim 
stilom života upoznao sam se 
dosta rano jer mi je izravno po- 
vezana s obitelji. Zahvaljujući 
tome, već sam dosta vremena 
proveo na moru i svidjelo mi 
se. Vidio sam što nam je sve 
moj otac omogućio svojim 
plovidbama po svijetu, pa bih 
želio to isto omogućiti i svojoj 
budućoj obitelji. 
Andrea: Zato što volim more i 
ovaj posao. Od malih nogu idem 
s tatom na brod i upoznala sam 
more. Zanima me i želim postati 
zapovjednica skupa sa svojim 
kolegama. Također, željela bih 
upoznati svijet i priliku za to vi- 
dim u ovome poslu. Zato sam 
spremna raditi bilo gdje u svi- 
jetu, gdje god to bilo i trebalo. 
Antonija: Upisala sam ovaj 
smjer prvenstveno iz znatiželje. 
Budući da cijeli život živim na 
1/ 





moru, oduvijek me je između 
ostalih ideja nekako privlačila 
i ona da pođem na brod. Po 
završetku građevinskog faku- 
Iteta odlučila sam bila poći na 
putnički bord i radeći na nje- 
mu usput sam posjetila brojne 
turističke destinacije, uglavnom 
na području Sjeverne i Sred- 
nje Amerike. Jednako tako, 
sudjelovala sam nekoliko puta 
u kontroli posade, prije svega u 
testiranju na drogu. Uglavnom 
je to bilo u Dubrovačkoj luci 
za brodove koje pripadaju gru- 
paciji Princess Cruise Lines. 
Moram priznati da su mi sve 
to bila jako zanimljiva iskust- 
va i nekako su me navela da 
upišem i ovaj fakultet kako bih 





Roko Šore 





Andrea Brajović 


stekla nova znanja iz područja 
pomorske navigacije. 


Zašto ste se odlučili studirati 

na Sveučilštu u Dubrovniku? 
Andrej: Iskreno, zato jer mi je 
ovo bilo najjeftinije rješenje. 
Kako sam iz Dubrovnika, ovd- 
je sam se i započeo obrazo- 
vati u struci a sad nastavljam. 
Snašao bih se bio da sam 
pošao bilo kamo, ali sam ipak 
odabrao Dubrovnik. 

Roko: Odabrao sam Dubrovnik 
prvenstveno jer se nisam us- 
pio upisati na fakultet u Splitu. 
Morao sam birati između Du- 
brovnika i Rijeke, pa sam od 
dva ,zla“ nekako želio odab- 
rao manje, i u tome sam uspio. 


Andrej Kalajdžić 





Nisam prije bio u Dubrovniku i 
bio sam iznenađen. Nažalost, 
ne mogu pohvaliti studentski 
život, koji po mojoj ocjeni ne 
zadovoljava u potpunosti. 
Dario: Nisam se želio ostati 
školovati u Splitu, pa sam 
odabrao Dubrovnik jer ovdje 
imam i rodbinu, pa mi je i zbog 
toga dosta lakše. Također, 
grad je jako lijep i sviđa mi se. 
Nikola: Odabrao sam ovo 
sveučilište jer sam iz Dubrovni- 
ka. Ovdje sam i započeo svoje 
obrazovanje u ovoj struci, koju 
volim, pa mi je zbog svega 
toga bilo i logično nastaviti ga 
u istome mjestu. 

Andrea: Jer smatram da je ovo 
najbolje sveučilište u Hrvats- 
koj. Raspolaže simulatorima, 
ima dobro organiziranu prak- 


UNIDU 


su, kvalitetnu opremu i pro- 
fesore. Također, Sveučilište 
i sam grad ima dugu i impre- 
sivnu tradiciju pomoraca i po- 
morske sile. 

Antonija: Zapravo, igrom slu- 
čaja. Kad sam se vratila s bro- 
da, počela sam tražiti posao u 
struci. Našla sam ga ovdje, u 
Dubrovniku, doslovno iza ugla 
Sveučilišta tako da mi je to 
bio logičan slijed. Dubrovnik 
poznajem i otprije; ovdje sam 
ljetovala gotovo svake godine. 


Kakvi su vaši dojmovi nakon 

prvog semestra? 

Andrej: Ne znam što bih ko- 
mentirao; ovaj me je semestar, 
iskreno, ostavio bez teksta. 
Bilo je dosta za mene do sada 
neviđenih stvari. 

Roko: Za sada nije neki ve- 
liki problem. Kao i na svakom 
fakultetu, ima lakših i težih st- 
vari, a ponekad mi se čini da 
ima i nekih koje gotovo da 
graniče s nerješivima... Ug- 
lavnom, fakultet kao fakultet; 
ne vjerujem da bi mi primjerice 
u Splitu bilo lakše ili bolje. 
Dario: Fakultet je dobar, pro- 
fesori su raznovrsni, i to mi je 
važno. Zanimljiv je, posebno, 
ustroj kolegija povezanih sa 
strukom, koja me i drži ovdje. 
Nikola: Sveučilište je okrenuto 
studentima, ali može se i bolje. 





Volio bih da se određeni ko- 
legiji malo pomnije razmotre i, 
možda, prilagode. Za sada je 
zanimljivo, vidjet ćemo što će 
doći idućih godina. 

Andrea: Do sada je poprilično 
zadovoljavajuće i mislim da su 





profesori puni znanja i voljni su 
nam ga prenijeti. Vjerujem da 
će se ovakav pozitivan dojam 
održati i dalje. 
Antonija: Poprilično sam zado- 
voljna naučenim. Predmeti nisu 
prezahtjevni, većina ih se mo- 
že pripremiti u samo nekoliko 
dana. Za sada mi je sve to lako 
i zanimljivo, a dalje ćemo vidjeti 
kako će se stvari odvijati. Ta- 
kođer, profesori su pristupačni 
i uvijek otvoreni za suradnju, iz- 
laze u susret kad god je to mo- 
guće. Posebno bi izdvojila prof. 
Obradovića i Vujičića. Sviđaju 
mi se njihovi načini prezentiranja 
gradiva, koje je prepuno prim- 
jera iz prakse i, na kraju kraje- 
va, njihovih osobnih iskustava 
s broda. Voljela bih da _i drugi 
imaju sličan pristup. 

Dorian Kraševec Miljas 


Dario Romanović 








IZ LJUBLJANE U DUBROVNIK 





a IZME 


profesora i 





uka Guštin student je 
[__čkonomsko fakulteta u 

Ljubljani gdje je došao 
do prve godine postdiplomsk- 
og smjera Međunarodnog po- 
slovanja. Tečno govori hrvatski, 
a radio je i kao sportski novinar. 
Već je iskusio privremeno studi- 
ranje u Geroni u Spanjolskoj. 
Ovu je akademsku godinu oda- 
brao provesti na Odjelu ekono- 
mije Sveučilišta u Dubrovniku. 
Za početak, gdje ste tako te- 
čno naučili hrvatski? 
U Hrvatskoj sam boravio 
već i prije, najviše u Istri, i 
to turistički, te sam tako za- 
počeo učiti. Ipak, najviše 
sam hrvatskoga naučio iz 
svakodnevnog života, zatim 
s interneta, hrvatskih televi- 
zijskih programa. Slušam i 
glazbu s cijelog Blakana, pa i 
hrvatsku tako da je i to pripo- 
moglo. Također, na Sveučilištu 
u Ljubljani imam i kolege iz 
Hrvatske, ali i Srbije pa sami s 
njima vježbao i učio. 
Sto je utjecalo na odabir Du- 
brovnika kao destinacije za za- 
mjenu i studiranje? 
Glavni razlog za odabir Du- 
brovnika bila je njegova rep- 
utacija kao prelijepe _ morske 
turističke = destinacije.  Zelio 
sam i iz prve ruke upoznati i 
mentalitet koji je poprilično 
drugačiji od slovenskoga. Za- 
tim, privuklo me je Sveučilište. 
Ekonomski fakultet u Ljubljani 
pohađa mnogo studenata -— 
20 


svake godine ima oko 500 
brucoša, a do treće godine ih 
dođe i do 150. To je razumljivo 
za jedan tako veliki fakultet, ali 
se na taj način gubi na odnosu 
između studenata i profesora. 
Tamo je odnos puno neosob- 
niji, na predavanjima si samo 
jedan broj, a nitko od profe- 
sora te ne zna po imenu. Cuo 
sam da je Sveučilište u Du- 
brovniku manje, i to mi je bilo 
zanimljivo. Također, zanima 
me čitava moderna balkanska 
povijest, a u Dubrovniku ima 
mnogo njezinih tragova. 

Kakvi su vam dojmovi nakon 
dolaska? 

Zbog manjih skupina, odnos je 
mnogo osobniji i to sam ubrzo 
osjetio i na svojoj koži. Nije 
neuobičajeno da kao godina s 
profesorom pođemo na kavu 
nakon predavanja, a jednu 
smo profesoricu čak pozvali 
i na večeru. Poštovanje i pro- 
fesionalnost, naravno, ostaju, 
ali se razvija takvo neformalno 
druženje, a i profesori imaju 
puno više vremena i volje pos- 
vetiti se studentima individual- 
no. Između studenata i profe- 
sora nema jaza. Tako se nešto 
zbog velikog broja studenata 
ne može dogoditi u Ljubljani. 
Kako biste usporedili kvalitetu 
i težinu predavanja u Ljubljani 
i Dubrovniku? 

Za početak, mi s razmjene ima- 
mo predavanja na engleskom 
jeziku, što moram pohvaliti jer 


je kvalitetno izvedeno. S druge 
strane, teško mogu povući 
točnu usporedbu jer mi ipak 
radimo po malo prilagođenom 
programu koji je drukčiji od 
onoga po kojem rade ostali 
studenti. Kao i svugdje, pola 
je odgovornosti na sveučilištu, 
a pola na studentu. O nama 
ovisi koliko ćemo se uključiti 
i angažirati. Mogućnosti su 
nam pružene, na nama je da 
ih iskoristimo. Također, ovdje 
dolazi do izražaja važnost ma- 
lih skupina. U Ljubljani nas je 
u grupama za rad između 20 i 
30. Ovdje nas je pet do osam 
studenata i lakše je sudjelovati, 
pitati, komentirati, a i profeso- 
rima je lakše posvetiti nam se. 
Kakav ste dojam stekli o profe- 
sorima? 

Sto se općenitog dojma tiče, 
za sada se nisam razočarao. O 
svim profesorima imam samo 
riječi hvale. Otvoreni su za su- 
radnju i cilj im je da student 
stvarno nauči gradivo i znan- 
jem prođe ispit. Posebno bih 
istaknuo profesora Lukovića, 
za kojega se vidi da ima gol- 
emo znanje i da ga je voljan 
prenijeti. U Sloveniji se i zbog 
većeg broja studenata post- 
avlja i viši standard — ljubljan- 
ski je Ekonomski fakultet na 
glasu kao jedan od najboljih 
u regiji. Tamo se postavljaju 
dosta visoki kriteriji, posebno 
na prvoj godini kako bi došlo 
do ,prirodne selekcije“ jer ne 










može svih 500 studenata ići 
dalje do kraja. Prilike i uvjeti su 
za sve jednaki i na pojedincu 
je hoće li napredovati ili neće. 
U Dubrovniku je drukčije; sele- 
Kcija nije toliko potrebna i zato 
profesori žele da prođemo 
ispite i pri tome nas i dodatno 
potiču. Pogotovo nas eras- 
musovce, ali nam ni slučajno 
ne popuštaju. 

Jeste li imali kakvih poteškoća 
pri dolasku ili upoznavanju sa 
Sveučilištem i Dubrovnikom? 
Imao sam manjih problema 
pri upisu, prvenstveno zbog 
goleme količine papirologije 
koju treba ispuniti i mnoštva 
nepotrebnih podataka koji se 
traže. Došao sam s trećom 
generacijom Erasmusa, ali se 
vidi kako je fakultet još uvijek 
u fazi prilagodbe. Imao sam i 
problema s prijavljivanjem na 
policiji pri dobivanju prijave 
boravišta. Moj je dojam kako 
se čitava država još uvijek 
navikava na nove standarde 
Europske unije. Ne može se 
osjetiti najavljivan ,,slobodan 
protok ljudi“ između dviju 
članica EU. Također, iznenadi- 
lo me je što ovdje još postoji 
papirnati indeks. U Ljubljani 
imamo digitalne jer se većina 
svega odvija preko interneta 
— ocjenjivanje, prijavljivanje, 
ovjeravanje - i sve funkcionira. 
Neobično mi je što ću morati 
ići od profesora do profesora 
skupljati potpise za ovjeru. 


DUEL je zanimljiv i funkcio- 
nalan, ali bi ga mogli dodatno 
proširiti — opcijama pregleda 
svih ocjena i bodova, pri- 
javom/odjavom ispita itd. 
Jeste li dobili utisak Dubrovni- 
ka kao studentskog grada? 
Mislim da je veliki minus što 
grad nema studeniski dom. 
Ovdje sam stan morao naći 
sam i to privatno. Ponuda 
je raznolika, ali se vidi da je 
smještaj podređen turistima i 
gotovo nema stanova prvenst- 
veno za studente koji bi imali 
brzi internet, pisaće stolove i 
sl. Dojam je da svi koji iznajm- 
ljuju turistima ljeti samo žele 
još dodatnu zaradu tijekom 
zime. 

Kakvi su vam dojmovi o gradu 
općenito? 

Glede mentaliteta, ovdje je 
životni ritam nekako ,laganiji“ 
nego u Ljubljani ili Sloveniji. 
Očekivano, jer je Ljubljana 
ipak glavni grad, a i nema 
mediteransku klimu i povijest. 
Sto se grada tiče općenito, čuo 
sam i očekivao da je prelijep i 
pravi ,biser Jadrana“. Iskreno, 
to sam i dobio - očarao me je 
odmah na početku, no neka- 
ko sam se prebrzo naviknuo 
na njega. Ponovno, grad je 
podređen turistima, i to za dva 
do tri dana boravka. Stari grad 


mi se svidio zbog njegove po- 
vijesti, no u cijelom gradu mi, 
kao studentu, nedostaju mod- 
erniji sadržaji, npr. sportski 
tereni. Pohvalio bih koncerte 
u Revelinu — Željko Bebek, 
Stavros, sama dobra imena. 
Događaja ima, no ipak je malo 
onih za studente i za mlade 
ljude općenito. U usporedbi s 
ponudom, grad mi se čini dos- 
ta skup, pogotovo za ovako 
malen grad. Još jednom, ci- 
jene su prilagođene turistima. 
Još je jedan minus izoliranost. 
Došao sam autom u Rijeku i 
zatim se brodom uputio u Du- 
brovnik. Tako sam putovao 25 
sati, i to jedan cijeli dan unutar 
jedne te iste države. 

Po sad viđenom, jeste li zado- 
voljni dolaskom u Dubrovnik? 

Drago mi je da sam došao 
i u ovo doba jer grad ima 
svojih čari i zimi se zapravo 
može istražiti u miru, bez ljet- 
nih gužva. Ljeto, sa svojom 
živošću nije loše, no sada se 
grad može vidjeti iz jedne sas- 
vim druge perspektive. Sve 
ima svojih prednosti i mana. 
Također, drago mi je što ću os- 
tati toliko dugo da ću do kraja 
svibnja vidjeti i mali dašak ljeta 
u Dubrovniku. 


Dorian Kraševec Miljas 

tudentima Sveučilišta u Dubrovniku, uz 
S ponudu studiranja u zemljama Europske 

unije i stručne prakse, na raspolaganje 
se otvorila i posve nova prilika usavršavanja — 
stručna praksa u Bruxellesu. Naime, Sveučilište 
u Dubrovniku i Dubrovačko-neretvanska razvo- 
jna agencija DUNEA d.o.o. potpisale su Spora- 
Zum o suradnji kojim se omogućuje studenti- 
ma Sveučilišta u Dubrovniku da obavljaju ovu 
stručnu praksu. 
Jedna od korisnica ove mogućnosti bila je i 
Ines Zokić, studentica Odjela za ekonomiju i 
poslovnu ekonomiju; koja je odradila stručnu 
praksu u uredu Dubrovačko-neretvanske 
županije u Bruxellesu od 7. do 21. listopada 
2013. Tijekom svog boravka u Bruxellesu 
doživjela je mnoge zanimljive manifestacije, 
upoznala mnoge druge organizacije i sudjelov- 





[261o11[01111[+8 2141111] 


22 





ala u raznovrsnim aktivnostima. 

U prvom tjednu stručne prakse, u organizaciji 
Odbora regija i u suradnji s Europskom komisi- 
jom i Europskim parlamentom, održana je man- 
ifestacija Open days 2013. Tom prilikom je ured 
Dubrovačko-neretvanske županije bio domaćin 
delegaciji iz Hercegovine — načelnicima i djelat- 
nicima Razvojne agencije za Hercegovinu 
- REDAH. Program se sastojao od posjeta u 
Uredu Slavonije, posjeta Odboru regija (kako 
bi se dali intervjui za BiH TV, TV Sarajevo...), 
upoznavanja s radom EU parlamenta, posjeta 
Parlamentariumu (multimedijalnom muzeju o 
EU parlamentu), sastanka u uredu Kantona Sa- 
rajevo i Misiji BiH u Bruxellesu, posjeta Komisiji 
i predstavništvu HGK u Bruxellesu. 

Posebno treba istaknuti sudjelovanje na kon- 
ferenciji “Adriatic-lonian_ Macroregion: From 
strategy to action", gdje je kao govornik su- 
djelovao župan Dubrovačko-neretvanske žu- 
panije Nikola Dobroslavić. U sklopu otvorenih 
dana organiziran je i domjenak u uredu našeg 
predstavništva, gdje su uzvanici imali priliku 
kušati i upoznati dubrovačke proizvode: vino, 
domaći pršut, bruštulane mjendule. Ono što je 
za dubrovačku studenticu bilo vrlo važno jesu 
kontakti koje je uspjela ostvariti —- upoznala 
je hrvatske zastupnike u EU parlamentu, nji- 


Mlade snage 








skustvo stručne 


šruxellesu 


hove asistente i stažiste, ljude na različitim po- 
slovima u EU institucijama, predstavnike, pre- 
voditelje. Kako i sama kaže, upoznala je ,ljude 
Čiji životopisi “obaraju s nogu'“. 

Drugi je tjedan bio baziran na radu u samom 
uredu, od pisanja izvještaja s Otvorenih dana, 
ažuriranja web-stranice do rada na projektu 
koji se priprema za kandidiranje: " MEDITERA — 
MEDlIeval TombstonE RoAd''. Studentica Zokić 
je imala priliku sudjelovati i na konferenciji koju 
zajednički organiziraju Ifo institut iz Munche- 
na i EU - Odbor regija: Brussels International 
Economic Forum - "MIGRATION: GLOBAL 
CHALLENGES,EUROPEAN RESPONSES". 

Uz sve te aktivnosti bilo je i slobodnog vremena 
koje se sastojalo od druženja s predstavnikom 
DNZ u Bruxellesu Hrvojem Butiganom i asis- 
tentima hrvatskih zastupnika. Prvi tjedan bio 
je prilika za upoznavanje Luxemburga. Kraj 
drugog tjedna zasladili su poznati belgijski 
vafli, čokolade i neizostavno domaće pivo. 

Adriatic-lonian Macroregion 





Osim toga, kraj boravka obilježio je i posjet Mini 
Europi, Atomiumu, slikanje manekena Pisa i 
kraljevske palače te posjet Brugge (prijestol- 
nica belgijske pokrajine Zapadne Flandrije; pri- 
pada UNESCO-voj svjetskoj baštini). 
»Prvenstveno želim zahvaliti Sveučilištu na 
pruženoj prilici i jednom velikom iskustvu. Za- 
hvale upućujem i DUNEAr-i, posebno pred- 
stavniku DNZ u Bruxellesu Hrvoju Butiganu. 
I na samom kraju, želim poručiti svim studen- 
tima Sveučilišta da ovakve prilike ne propušaju 
jer stečeno iskustvo i ostvareni kontakti su 
neprocjenjivi. Europska unija ima veliku ulogu u 
našim životima, a upoznavanje njezinih instituci- 
ja i njihova rada važno je za našu budućnost.“ 
Poruka je to koja već dovoljno govori o kakvu 
se iskustvu radi i da ovakvo iskustvo samo 
može koristiti u razvoju mladoga akademskog 
duha prema intelektualnom nivou, i sve to u 
okrilju Europe. 

Ines Zokić 

DIRLJIV PROLAZAK KROZ ZONU DUHOVA 

ada se na izlet 
kreće kombijem 
ojemu za stak- 
lom stoji veliki znak 
za radioaktivnu opas- 
nost, definitivno je 
riječ o sasvim poseb- 
noj destinaciji. Ulazak 
u Zonu karantene Ce- 
rnobila nije moguć sa- 
mostalno, već samo 

u sklopu organizira- 
nih tura, koje kreću iz 
glavnoga grada Ukra- 
jine — Kijeva. Tako je i 
tura prikladno nazvane 
agencije — Chernobyl- 
tour krenula u prohlad- 
nim jutarnjim satima 
mjeseca prosinca. Za 
turu se potrebno pri- 
javiti barem dva tjedna 

prije kako bi agencija, 
uz organizaciju  os- 
taloga, mogla ishoditi 
sve potrebne dozvole i 
provjere. 


Nasmijana i vedra vo- 
dička predstavlja sebe 
i šutljivog vozača, te 
putnike upoznaje _s 
rasporedom ture i sig- 
urnosnim — mjerama. 
Nalaže se oprez radi 
dotrajalosti zgrada i 
guste vegetacije, i sav- 
jetuje da se ne diraju 
površine zbog veće 
ili manje ozračenosti. 
Dopušteno je fotogra- 
firati praktično sve, 
osim policije i njihovih 
zgrada, što i nije ve- 

liko ograničenje. 


Doznaje se i da je oda- 
bir ovog doba za posjet 
zloglasnom Černobilu 
bio pravi potez jer 
se zimi, zbog golog 
drveća, lokacije bolje 
vide, a i većina polici- 
je koja inače osigu- 
rava područje ovaj je 
put bila na osigura- 
vanju prosvjeda u Ki- 
jevu. Također, sniježni 
pokrivač smanjuje zra- 
čenje koje dolazi iz za- 
trovanoga tla. 


Upoznavanjem sa Zo- 
nom ruše se i prve 
predodžbe o okolici 
grada i nesretne nuk- 
learke  — — područje 
nije ni približno toli- 
ko otrovno za posjet 
niti napušteno. Grad 
je Cernobil —adminis- 
tracijsko sjedište pod- 
ručja i u njemu žive 
ljudi koji tu rade (po 15 
dana u mjesecu). 

Zatvorenu je elektra- 
nu potrebno stalno 
nadzirati i čuvati, a u 
toku je izgradnja nove 
zaštite četvrtog reak- 
tora. Mlada je vodička 
tu živjela i radila tri go- 
dine i savršeno pozna- 
je područje i tematiku. 
Tu su uređeni stano- 
Vi, menza, benzinska 
postaja, a grad čak 
ima i izravnu auto- 

busnu liniju s Kijevim. 
Njime se može doći 
barem do granice Zo- 
ne, a za dalje je potreb- 
na posebna dozvola. 


Vožnja do Zone traje 
oko sat i pol vremena 
i za to vrijeme pušta 
se dokumentarni film 
o samoj nesreći i uz- 
roku, njezinu opsegu, 
te operaciji čišćenja i 
sanacije. 


Zona je podijeljena 
na dva dijela -— Zonu 
radijusa 10 i 30 km 
oko eksplodiralog rea- 
ktora. Manja, 10-ki- 
lometarska zona je 
najozračenija, a veća 
služi za dodatnu ka- 
rantenu. Nakon prve 
kontrole u ulasku pri 
Zonu i provjere doku- 
menata, pustom (i jedi- 
nom) cestom kreće se 
prema središtu  Zo- 
ne. Prvo je stajanje 
u napuštenome selu 
Zalesje, koje je sada 
zaraslo u šumu. Ovdje 
živi Rozalija Ivanovna, 
jedina stanovnica koja 
se vratila u evakuira- 
no područje i tu tra- 
jno živi. Ima više od 
osamdeset godina, ali 
sama uređuje svoj vrt, 
siječe drva i održava 
si kućicu. Tvrdi da se 
morala vratiti jer je ovo 
njen dom. Na sigurn- 


om je jer je područje 
Zalesja bilo manje po- 
gođeno radiokativnim 
oblakom a voda se 
dobiva iz arteških bu- 
nara, do kojih radijaci- 
ja još nije doprla. 


Na sljedećem stajan- 
ju uviđa se prednost 
manje policijske prat- 
nje - slobodnija posje- 
ta tajnom Sovjetskom 
postrojenju  DUGA-1 
- stotinjak metara vi- 
soka i 800 m duga ra- 
darska antena kojom 
su nadzirali Europu i 
američku istočnu oba- 
lu. Gigantsko postro- 
jenje službeno nije 
postojalo ni na kar- 
tama, a danas polako 
hrđa i raspada se. 


Tura vodi dalje prema 
osrednjemu — postro- 
jenju nuklearke, gdje 
se hvata kratki pogled 
na pokriveni četvrti 
reaktor, te dalje prema 
gradu Pripjatu. Prije 
ulaska u grad, puštaju 
se promotivne snimke 
grada napravljene 
1985., godinu dana 
prije nesreće. Grad 
Koji je osnovan tek 15 

godina, prije pun je 
života i moderne arhi- 
tekture, ali i cvijeća. 
Nakon snimke prelazi 
se most preko rijeke 
po kojoj je grad dobio 
ime i promatra zarasle 
ulice i raspadajuće zgr- 
ade. Prolaskom kroz 
obraslu glavnu aveni- 
ju, pušta se originalna 
snimka kojima se sta- 


novnicima naredila 
evakuacija. Citav se 
grad ispraznio u roku 
od tri sata. Staje se 
na glavnom trgu okru- 
ženom  zaraslom  so- 
cijalističkom gradnjom. 
Velike su napuštene 
zgrade veoma slične 
područjima oko Dubro- 
vnika nakon rata — Ku- 
parima, — Konavlima... 


Spomenik Onima koji su spasili svijet 

Bitna je razlika u tome 
da se ovdje pali mjerač 
radijacije i upozorava 
na povišene vrijedno- 
sti. Setnja vodi po 
najvažnijim dijelovima 
grada — glavnom trgu 
s hotelom i vijećnicom, 
pokraj gradskog ba- 
zena i knjižnice, kroz 
stambeni dio i na po- 
dručje lunaparka. Na 
nagovor vodičke, mje- 
rači radijacije, koji su 
do tada bili tihi, se 
usmjeravaju prema ilu. 
Odmah su se javili i po- 
Kazali vrijednosti mno- 
go više od normalnih. 

Punk 
Na ovaj prazan prostor 
slijetali su helikopteri 
po materijal kojim su 
zatrpavali požar u reak- 
toru. “Dok su odnosili 
materijal tamo, nešto 
su donijeli i ovamo“, 
kaže vodička. | ti se 
tragovi nisu raščistili ni 
nakon 27 godina. 


Tiha — šetnja — Prip- 
jatom traje oko sat 
vremena. Za vrijeme 
nje objašnjava se i 
da je grad održavan 
i nekoliko godina na- 
kon nesreće jer se 
računalo kako će se 
stanovnici vratiti — is- 
kopavana je ozračena 
zemlja, održavan as- 
falt... Također, grad se 
trebao dalje širiti, jed- 
nako kao i elektrana 
koja je trebala doseći 
brojku od — dvana- 
est reaktora i postati 
najveća na svijetu. 
Grad je u procesu tre- 
bao narasti na 75.000 
stanovnika. 


Iz Pripjata se kreće 
prema postrojenju nuk- 

learke_ i pri prilasku, 
preko zvučnika sluša 
se još jedna snimka, i 
to poziv vatrogasaca iz 
elektrane ostalim vatro- 
gasnim domovima od 
kojih se traži pomoć u 
noći nesreće. Drhtavi i 
nemoćni glas glavnog 
vatrogasca govori kako 
sami ne mogu ugasiti 
požar i vapi za pomoći. 
Nažalost, voda ništa 
nije ni mogla, a oni 
nisu znali s čime su se 
suočili. Tih 30 vatroga- 
saca same elekirane 
bile su prve žrtve koje 
su umrle od radijacije. 


Kombi se zaustavlja na 
sadašnjemu glavnom 
parkiralištu, pokraj po- 
licijske postaje, spome- 
nika nesreće i na tristo 
metara od Sarkofaga 
— betonske konstruk- 
cije kojom je pokriven 
uništeni reaktor. S de- 
sne se strane nalazi 
golemi luk “Novarke" 
(Nove Arke) koja će 
kvalitetnije pokriti i iz- 
olirati zdanje. Radovi 
protiču u miru i tišini a 





Gradska viječnica u 
Pripjatu 

pokriveni reaktor potiče 
strahopoštovanje. Os- 
tavljeno je desetak mi- 
nuta slobodnog  vre- 
mena za fotografiranje 
i moguća pitanja. 


Uz mrak koji je počeo 
padati, tura kreće pre- 
ma samom gradu Ce- 
rnobilu koji se nalazi 
izvan najopasnije 10-ki- 
lometarske zone, kako 
bi posjetitelji nazočili u 
tradicionalnom — obre- 
du. Po običaju agen- 
cije, najmlađi posjetitelj 
polaže cvijeće na spo- 
menik “Onima koji su 
spasili svijet", što su 
ga isklesali vatrogasci 
gradske —— vatrogasne 
postaje u spomen na 
poginule kolege koji 
su spriječili još veću 
katastrofu. Izuzetno di- 
rljivim činom završava 
jako dostojanstvena i 
naučna, ali ni najmanje 
zamorna tura po jednoj 
od najposebnijih lokaci- 
ja na svijetu. 


Na povratku u Kijev 
Slijedi i dijeljenje certi- 
fikata za posjet Zoni, a 
svatko od posjetitelja 
govori odakle je došao 

Stalkeri 


Stalker - i su najčešće mladi ljudi inspirira- 
ni igrama smještenih u područje Černobila, 


poput Call 


of Duty: Modern Warfare i 


S.T.A.L.K.E.R. Shadow of Chernobyl. Oni žele 
posjetiti Zonu samostalno, kao u igrama te 
bez nadzora i zato s opremom nedopušteno 
prelaze perimetar 30-kilometarske Zone i 
pješače do Pripjata, skrivajući se pred polici- 
jom. U Zoni ostaju nekoliko dana, noseći 
zalihe za boravak sa sobom i spavajući u 
sačuvanim gradskim blokovima. Ono što ne 
potroše, ostavljaju onima koji će doći iza njih. 
Po uzoru na igre imaju razrađen sustav kla- 
nova, a svaku skupinu novih stalkera prati je- 
dan ,veteran“. Policija ih pokušava pronači i 
spriječiti ulazak, ali najveća je kazna novčana 
i preračunata iznosi niti 200 kuna. 


i zašto je posjetio Zonu. 
Prevladavaju mladi lju- 
di, većinoma iz Europe i 
Sjeverne Amerike. Svat- 
ko je o nesreći čuo već 
i prije, a privuklo ga je 
zanimanje za nesreću, 





poštovanje prema str- 
adalima, a tragedije i 
ljudske snalažljivosti 
kojoj se na turi svjedoči, 
sjećat će se zauvijek. 


Dorian Kraševec Miljas 

1 Prka 


Kratka povije« 


tkad postoji nogomet, postoje i sku- 

pine koje bodre svoje omiljene klubove 

i službeno se nazivaju navijačima. U 

pravilu su to masovne, dobro orga- 
nizirane skuupine i zanima ih samo sport, zabava 
i podrška omiljenom klubu. Nažalost, među tzv. 
običnim navijačima ima i onih koje zanimaju i neke 
druge ,aktivnosti“ osim podrške svom klubu. Riječ 
je o huliganima. ,Sukobili se Ajaxovi i Celticovi 
huligani“,“Neredi na Koševu: navijači uletjeli na 
teren“, “Dogovorena masovna tučnjava prije utak- 
mice“, “Policajac ubijen u neredima“... - to su samo 
neki od naslova koji prate sportska događanja na 
portalima i dnevnim novinama. Tko su zapravo no- 
gometni huligani, kakva je njihova povijest i motivi 
i kako ih uopće zaustaviti? 


Sama riječ huligan označava osobu s problema- 
tičnim, razbojničkim ponašanjem. Podrijetlo te riječi 
još se uvijek sa sigurnošću ne zna, ali je poznato da 
je prvi put spomenuta u policijskom izvješću 1898. 
godine u Londonu. Postoje tri verzije podrijetla 
riječi; prema jednom je huligan nastao od prezi- 
mena irskog razbojnika Patricka Hooligana, prema 
drugoj od imena lokalne bande u Islingtonu koja se 
zvala Hooley, dok treća verzija ime huligan daje po 
irskoj riječi hooley što znači divlja zabava. 

lako se značajnija pojava huliganizma vezuje za 
godine iza 80-ih, to ne znači da nasilja prije nije 
bilo. Tako nasilje prati engleski nogomet još od 
njegovih početaka u 14. stoljeću, dok je u Italiji 
jedna od prvih pojava zabilježena 1920. godine 
kada su izbili neredi po završetku susreta između 
Viareggia i Lincquesa, pri čemu je u intervenciji 
policijskih snaga metkom usmrćen sudac susreta. 


Prava domovina huliganizma na nogometnim 
terenima je Engleska. Posebnu ulogu u razvoju 
huliganizma imala je i televizija 60-ih godina. 
Mirniji su navijači tako imali priliku gledati susrete 
iz topline svojeg doma, a televizijske su kuće jedva 
čekale da se dogode incidenti kako bi ih na svojim 
stanicama mogle prikazivati. Televizija je kao medij 
stoga bila izuzetno zanimljiva huliganskim sku- 
pinama koje su svijetu na taj način mogle pokazati 
koliko su ,moćne“. Rastući huliganizam u Engles- 
koj morao je kad-tad prijeći i van njezinih granica, 
a navijači Tottenhama su imali ,čast“ biti prvi koji 
su 1974. izvan Otoka napravili nerede. Bilo je to 

damu. Neredi su počeli i prije samog susreta, a 
nastavljeni su dugo u noć. Bilanca je na kraju bila 
200 ozlijeđenih i 70-ero uhićenih, a Tottenham je 
iduće dvije utakmice morao igrati 250 km daleko 
od svojeg stadiona. Samo godinu dana nakon 
toga navijači Leedsa opustošili su Pariz, gdje su 
igrali finale Kupa kupova protiv Bayerna, pa je klu- 
bu zabranjeno sudjelovanje u Europi iduće četiri 
godine. 

Umjesto da to bude opomena, engleski su huli- 
gani postali uzorom manjim skupinama po Europi 
koje su htjeli oponašati svoje ,kolege“ s Otoka pa 
se huliganizam brzo ukorijenio u Nizozemskoj, 
posebno u Ajaxu, Feyenoordu i Utrechtu. 

Englezi su pokušavali iskorijeniti huliganizam i dok 
su to na svojem terenu uspijevali, boravci engleske 
reprezentacije i klubova u Europi bili su druga 
priča. Kao reakcija na pokušaj spriječavanja nasil- 
ja na terenima pojavio se Casual-pokret. Casual- 
navijači na oglede idu bez vidljivih obilježja kluba, 
bez dresova, zastava, transparenata, već obučeni 
u trendovsku odjeću poznatih robnih marka kao 
što su Stone Island, Burberry, Fred Perry itd. 

I dok su na Otoku skupine bile neorganizirane i 
postojale samo radi navijanja i samih sebe, u Italiji 
su bile duboko ukorijenjene ultra-skupine, izvrsno 
organizirane, a njihovo postojanje bilo je izvan no- 
gometa pa su često bile povezane s politikom, a 
velika je većina bila rasistička. 

Svoju su slavu talijanski huligani dočekali 1980. 
godine za vrijeme Europskog prvenstva u Italiji. Za 
utakmice između Belgije i Engleske talijanski su 
se huligani priključili Belgijancima provocirajući 

Engleze. Na stadionu je nastala masovna tučnjava 
navijača koju je smirila policija bacivši suzavac na 
engleske navijače. Prekid je trajao pet minuta, a 
nakon susreta uslijedili su brojni napadi Talijana 
na engleske skupine. Bio je to početak nove priče; 
početak priče u kojima su engleski navijači bili ti 
koji su bili napadani na gostovanjima. U pokušaju 
da stane na kraj huliganskim ispadima, UEFA je 
zabranila svim engleskim klubovima sudjelovanje 
u europskim natjecanjima na rok od pet godina. 
Ipak, UEFA je napravila propust. Engleskim klubo- 
vima nije zabranjeno odigravanje prijateljskih sus- 
reta pa su zabilježeni ozbiljni neredi na susretima 
Ajax - Manchester UTD i Groningen — West Ham. 
Posebna zanimljivost bila je u tuči manches- 
terovih navijača s Nizozemcima na brodu koji ih 
je vozio na susret. Na brodu je bila i skupina en- 
gleskih Hell:s Angelsa, koja je odbila sudjelovati u 
tuči zbog toga što su čak i za njih manchesterovi 
navijači bili prenasilni. 

Prekretnica se dogodila 15. travnja 1989. kada je 
čak 96-ero navijača Liverpoola na Hillsboroughu 
izgubilo život. Nakon nereda navijači su doslovno 
prignječeni uz ograde. Ti su neredi imali velike 
posljedice na huliganizam na Otoku. Skinute su 
zaštitne ograde, a na stadionima su sva stajaća 
mjesta zamijenjena sjedećima. Huliganizam je 
drastično smanjen u Engleskoj, ali su danak 
prošlosti navijači Engleske plaćali na gostovanjima 
po Europi. Najgori se događaj dogodio 5. travnja 
2000. kada su u Istanbulu, nakon susreta Gala- 
tasaraya i Leedsa, izbodena na smrt dva engleska 
navijača. Godinu dana nakon tog u finalu je ponov- 
no igrao Galatasaray i engleski klub - taj put Arse- 
nal. Unatoč planovima o osveti, samo zahvaljujući 
jakim policijskim snagama, višednevne su bitke 


završile sa ,samo“ četiri ozlijeđena navijača s 
ubodnim ranama i 64 uhićena. 
Na globalnom planu, vidjiv je trend smanjenja 
nasilnih huliganskih obračuna u usporedbi s 
osamdesetim i devedesetim godinama prošlog 
stoljeća. S druge strane, i huliganski ,modus ope- 
randi“ dosta se izmijenio pa su više popularni do- 
govoreni obračuni izvan stadiona i dalje od očiju 
javnosti. Huliganizam kao supkultura, ili čak način 
života, vjerojatno nikada neće u potpunosti nestati, 
ali boljom prevencijom, edukacijom pa i sustavom 
kažnjavanja moguće ga je donekle kontrolirati. 
Nažalost, i hrvatski huligani zauzimaju značajnu 
poziciju na huliganskoj karti Europe. U proteklo 
vrijeme niti jedno europsko gostovanje Torcide ili 
Bad Blue Boysa nije prošlo bez problema. Nogo- 
met, a time i navijački pokret u Hrvatskoj, može 
se podijeliti na dva razdoblja; prije raspada SFRJ 
i nakon njega. Do raspada Jugoslavije, Hrvatska 
je u prosjeku imala tek četiri ili pet klubova u prvoj 
ligi. Unatoč tomu, splitski se Hajduk može pohvali- 
ti jednom od najstarijih (ako ne i najstarijom) or- 
ganiziranom navijačkom skupinom u Europi. Dana 
28. listopada 1950., prije utakmice s Crvenom 
Zvezdom, navijači su si Hajduka nadjenuli ime Tor- 
cida (prema portugalskom ,torsida“, što u slobod- 
nom prijevodu znači ,,ludo navijanje“). lako je odu- 
vijek imao veliku podršku navijača, Dinamo dobiva 
navijačku skupinu Bad Blue Boyse službeno tek 
pred kraj osamdesetih, i odmah postaje jedna od 
najpoznatijih u Jugoslaviji. Navijači Dinama još se 
dobro sjećaju 13. svibnja 1990. i velikih nereda 
na utakmici s Crvenom Zvezdom, što za mnoge 
od njih označava i simbolički početak kraja bivše 
države. Nekoliko mjeseci nakon toga, i Torcida je 
poslala jasnu poruku: njezini pripadnici provaljuju 
na travnjak, sukobljavaju se s milicijom i pale jugo- 
slavensku zastavu. 
Nedugo zatim, u Jugoslaviji je buknuo rat, ko- 
jega su sudionici bili i mnogi pripadnici Torcide i 
BBB-a, ali i drugih hrvatskih navijačkih skupina. 
Nakon završetka rata, pojačava se i animozitet 
između naših najvećih navijačkih skupina, i teško 
je i nabrojiti sve incidente i njihove međusobne 
sukobe. Trenutačno među hrvatskim navijačkim 
skupinama vlada svojevrsno ,primirje“ a razlog 
je novi, zajednički neprijatelj kojega su pronašli u 
Hrvatskom nogometnom savezu. 

Davor Novevski 

Hrvatske 


književnom svijetu young adult, fantastične 

i Znantsveno-fantastične fikcije kojom da- 
nas dominiraju vampiri, anđeli, bogovi i vilen- 
jaci, već dugo nije bilo priče koja je svojom 
surovošću i relevantnošću odjeknula diljem svi- 
jeta kao što su to napravile Igre gladi američke 
književnice Suzanne Collins. 


Smještena u postapokaliptičnom svijetu unište- 
nom ratovima i prirodnim katastrofama, radnja 
se odvija na krhotinama nekadašnjih Sjedin- 
jenih Država, u zemlji imenom Panem, kojom 
nad 13 pokorenih okruga vlada zloglasni Kapi- 
tol. U svojoj, ne baš tako dalekoj povijesti, ok- 
ruzi izvlače deblji kraj nakon krvave pobune 
protiv kapitolske tiranije, a za kazne ozakonjen 
je događaj imenom “Igre gladi", kojim je pro- 
pisano da će svake godine svih 12 preostalih 
okruga mora dati dvoje posvećenika - djece u 
dobi od 12 do 18 godina koji će se boriti na 
smrt u za to predviđenoj areni, kao podsjetnik 
na teško ugušeni ustanak i neupitnost kapi- 
tolskog suvereniteta. Takva brutalna sudbina 
djece - posvećenika upakirana u koncept real- 
ity show - a prenosi se uživo u svim okruzima, a 
posebice u bogatom Kapitolu, kojem služi kao 
glavni izvor razonode. 


Zvuči kao daleka i krvava budućnost lišena 
empatije koju je iznjedrila divlja imaginacija 
Suzanne Collins? O tome se može još jednom 
razmisliti. 


Stanovnici Kapitola, 
napredna i bogata 
elita koju uzdržavaju 
siromašni i  potlačeni 


okruzi, ekscentrici izo- 
bilja koji — prakticiraju 
povraćanje kako bi mo- 
gli ponovno jesti i jesti, 
ta gomila perja, šljokica 
i krzna što baca ruže 

i poljupce djeci koju šalje u smrt, neodoljivo 
podsjećaju na neke druge dobro znane elite. 
U stvarnosnoj inačici Igara, one su manje iska- 
rikirane, vrlo su suptilne u svojoj dominaciji, ali 
poput Kapitola, uvjerljive u svojoj propagandi 
dobrih namjera, očuvanja mira i nacionalne 
sigurnosti. 


Bilo da se radi o slučajnoj podudarnosti ili iz- 
ravnoj aluziji, nemoguće je previdjeti ulogu vi- 
soko obrazovane skupine tehno - genijalaca 
zadužene za arenu, koji se nazivaju igrotvor- 
cima. 

Gdje li se već danas može vidjeli prostorija 
kružno postavljenih sjedala gdje se odlučuje o 

nebrojenim sudbinama mladih, slabijih, potro- 
šnih i nevažnih? 

Izravnu paralelu moguće je povući i s kon- 
ceptom Collinsinih Mirotvoraca, vojno ustro- 
jene patrole u ulozi sveprisutne, vječne i tihe 
prijetnje kao podsjetnik na nepobjedivi režim i 
beznađe svakog otpora, i jednih drugih “mirot- 
voraca" odjevenih u plavo ili zeleno čija je 
zadaća manje-više jednaka onoj njihovih liter- 
arnih blizanaca. 

Sličnost se nastavlja s panemskom podjel- 
om na okruge od kojih svaki sa svojom spe- 
cifičnom granom industrije održava državu, 
ili barem njezin glavni dio, na životu. | dok su 
sami okruzi izrabljeni do kosti, kapitolski život 
cvate. Tako na lokalnoj razini na um padaju 
hrvatske županije, a na globalnoj Europska 
unija i Sjedinjene Države. 

Svakako treba spomenuti zanimljivu činjenicu 
da je ime zemlje Panem autorica posudila iz 
poznate izreke “panem et circenses" (“kru- 
ha i igara"), kojom je sažela ne samo imagi- 
narni kapitolski režim već i mnoge vrlo realne 
političke taktike našega vlastitog postojećeg 

Panema. Referendum o ćirilici, homoseksual- 
nim brakovima i problem dviju kolona u Vuk- 
ovaru samo su neke od inačica “igara" za puk, 
baš poput nekadašnjih gladijatora nakon čijih 
smrti bi se stanovnici vratili svojim ispraznim 
životima, neimaištini i neukosti hvaleći cara i 
željno iščekujući sljedeće igre. 





I ako imamo svoj Kapitol, svoje igrotvorce, 
mirotvorce, svoje okruge i Panem, tko su onda 
protagonisti? Tko su djeca - posvećenici koja 
svake godine odlaze u smrt prije koje su, 
vođena životinjskim nagonom “ubij ili sam 
umri", svedena na mini monstrume? 

To je svaki od onih 350 tisuća nezaposlenih u 
Hrvatskoj, svaka samohrana majka, slavonski 
poljoprivrednik, kumica s placa, oboljelo dijete, 
svaki student čija će, ne samo karijera već i 
ekzistencija, sutra biti upitna. Svatko od nas u 
sebi bije svoje bitke, svoje osobne “igre gladi“. 
Svi ulazimo u arenu na vatrenim kočijama 
obećanja, nade i pobjede obasuti najljepšim 
željama vlastite verzije Kapitolaca i pritom zab- 
oravljamo kamo nas te kočije nose: u arenu 
zvanu Hrvatska, gdje prava bitka tek počinje. 
Stoga, ne bismo smjeli otpisati ovu trilogiju kao 
banalnu i još jednu u nizu distopijskih sanja jer 
su Igre gladi, poput nijedne druge priče dosad, 
najbliže pretvaranju u našu stvarnost. 


Dolores Brbora 

aktivnostima 

